Det er ikke sjældent at en køber støder på en større eller mindre mangel i ejendommen, som de ikke var bekendt med før de overtog ejendommen. Som køber har man en vis undersøgelsespligt og sælger har en loyal oplysningspligt omkring fejl og mangler ved ejendommen. Derudover, må en køber af en ældre ejendom tåle en vis slitage af ejendommen. Der er mange faktorer, der spiller ind i den konkrete vurdering om køber har misligholdelsesbeføjelser – dvs. om køber har et erstatningskrav eller har ret til et forholdsmæssigt afslag i købesummen.
Hvis handlen er omfattet af huseftersynsordningen, er sælgers ansvar yderligere stærkt begrænset.